title: A Bizottság (EU) 2017/1219 határozata (2017. június 23.) az ipari és intézményi felhasználásra szánt mosószerek uniós ökocímkéjének odaítélésére vonatkozó kritériumok megállapításáról (az értesítés a C(2017) 4245. számú dokumentummal történt) (EGT-vonatkozású szöveg. )

text:
                  12.7.2017

                  HU

                  Az Európai Unió Hivatalos Lapja

                  L 180/79

            A BIZOTTSÁG (EU) 2017/1219 HATÁROZATA
      (2017. június 23.)
      az ipari és intézményi felhasználásra szánt mosószerek uniós ökocímkéjének odaítélésére vonatkozó kritériumok megállapításáról

            (az értesítés a C(2017) 4245. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet.

                  (2)

                  A 66/2010/EK rendelet úgy rendelkezik, hogy az uniós ökocímke odaítélésének konkrét kritériumait termékcsoportonként kell megállapítani.

                  (3)

                  A 2012/721/EU bizottsági határozat (2) az ipari és intézményi felhasználásra szánt mosószerek vonatkozásában megállapítja a 2016. november 14-ig hatályos ökológiai kritériumokat, valamint a kapcsolódó értékelési és ellenőrzési követelményeket.

                  (4)

                  Annak érdekében, hogy az ökológiai kritériumok jobban tükrözzék a legújabb piaci fejleményeket, valamint figyelembe vegyék az elfogadásuk azóta eltelt időszakban végbement innovációt, a szóban forgó termékcsoportra vonatkozóan indokolt felülvizsgált ökológiai kritériumokat megállapítani.

                  (5)

                  A termékcsoport innovációs ciklusára tekintettel a felülvizsgált kritériumoknak, valamint a kapcsolódó értékelési és ellenőrzési követelményeknek az e határozatról szóló értesítés dátumától számítva hat évig célszerű érvényben maradniuk. Az említett kritériumok célja azon termékek támogatása, amelyek nem gyakorolnak számottevő hatást a vízi ökoszisztémákra, csak korlátozott mennyiségű veszélyes anyagot tartalmaznak, az ajánlott hőmérsékleteken hatékonyak, és a csomagolás mennyiségének csökkentésével a lehető legkisebbre csökkentik a hulladéktermelést.

                  (6)

                  A jogbiztonság érdekében a 2012/721/EU határozatot hatályon kívül kell helyezni.

                  (7)

                  Annak érdekében, hogy a gyártóknak elegendő idő álljon rendelkezésükre a módosított kritériumoknak és követelményeknek megfelelő termékváltoztatások végrehajtására, átmeneti időszakot kell biztosítani azon gyártók számára, akiknek termékei a 2012/721/EU határozatban előírt kritériumok alapján már megkapták az ipari és intézményi felhasználásra szánt mosószerekre vonatkozó uniós ökocímkét.

                  (8)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      Az „ipari és intézményi felhasználásra szánt mosószerek” termékcsoport azokat az 648/2004/EK európai parlamenti és tanácsi rendelet (3) hatálya alá tartozó mosószereket foglalja magában, amelyeket szakosodott személyzet által ipari és intézményi létesítményekben való felhasználásra forgalmaznak és arra szánnak.
      Ez a termékcsoport olyan, több összetevőből álló rendszereket foglal magában, amelyekben több összetevő alkot egy automata adagolórendszerhez való teljes mosogatószert vagy mosási programot. A több összetevőből álló rendszereket, amelyek több terméket, például textilöblítőket, folttisztítószereket és öblítőszereket is magukban foglalhatnak, egészben kell vizsgálni.
      Nem tartoznak ebbe a termékcsoportba az olyan termékek, amelyek például víztaszítóvá, vízhatlanná vagy tűzkésleltetővé teszik a textilt. Nem tartoznak továbbá ebbe a termékcsoportba az olyan termékek, amelyek egy-egy adagjával kendők, ruhák vagy egyéb anyagok vannak átitatva, sem pedig az önmagukban használható, utólagos mosást nem igénylő tisztítószerek, mint például a szőnyeg- és kárpittisztítók.
      E termékcsoportból ki vannak zárva a háztartási mosógépekben való használatra szánt mosószerek.
      2. cikk
      E határozat alkalmazásában:
      1.   „alapanyagok”: szándékosan hozzáadott anyagok, melléktermékek és a nyersanyagokból származó szennyeződések a késztermék összetételében [beleértve (adott esetben) a vízben oldódó fóliát];
      2.   „elsődleges csomagolás”:

                  a)

                  egyedi adagok esetében, amelyek használat előtt eltávolítandó egyedi csomagolásban vannak, az egyedi adag egyedi csomagolása, valamint az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

                  b)

                  minden más termékfajta esetében az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

            3.   „mikroműanyag”: 5 mm-nél kisebb méretű, oldhatatlan, makromolekuláris műanyagból álló részecskék, amelyek a következő folyamatok egyikével jöttek létre:

                  a)

                  monomereket vagy egyéb kiindulási anyagokat felhasználó polimerizációs folyamat, például poliaddíció vagy polikondenzáció, vagy hasonló folyamat;

                  b)

                  természetes vagy szintetikus makromolekulák kémiai átalakítása;

                  c)

                  mikrobiális fermentáció;

            4.   „nanoanyag”: olyan természetes anyag, illetve szándékolatlanul vagy szándékosan előállított anyag, amely nem kötött állapotban, aggregátum formájában vagy agglomerátum formájában olyan részecskéket tartalmaz, amelyeknek legalább egy külső mérete a részecskéknek a darabszám szerinti méreteloszlás alapján vett legalább 50 %-a esetében az 1 nm-től 100 nm-ig terjedő mérettartományba esik (4).
      3. cikk
      Egy mosószer abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „ipari és intézményi felhasználásra szánt mosószerek” termékcsoportba tartozik, és megfelel a mellékletben megállapított kritériumoknak és kapcsolódó értékelési és ellenőrzési követelményeknek.
      4. cikk
      Az „ipari és intézményi felhasználásra szánt mosószerek” termékcsoportra vonatkozó kritériumok, valamint a kapcsolódó értékelési és ellenőrzési követelmények az e határozatról szóló értesítés dátumától számítva hat évig érvényesek.
      5. cikk
      Az „ipari és intézményi felhasználásra szánt mosószerek” termékcsoporthoz adminisztratív célból rendelt kódszám: „039”.
      6. cikk
      A 2012/721/EU határozat hatályát veszti.
      7. cikk
      (1)   A 6. cikkben foglaltaktól eltérve az „ipari és intézményi felhasználásra szánt mosószerek” termékcsoportba tartozó termékekre vonatkozóan az e határozatról szóló értesítés dátuma előtt benyújtott ökocímke-kérelmeket a 2012/721/EU határozatban megállapított feltételek szerint kell elbírálni.
      (2)   Az „ipari és intézményi felhasználásra szánt mosószerek” termékcsoportba tartozó termékekre vonatkozóan az e határozatról szóló értesítés dátumától számított két hónapon belül benyújtott uniós ökocímke-kérelmek alapulhatnak akár a 2012/721/EU határozatban, akár az e határozatban megállapított kritériumokon. Ezeket a kérelmeket az azok alapjául szolgáló kritériumok szerint kell elbírálni.
      (3)   A 2012/721/EU határozatban megállapított kritériumok alapján odaítélt uniós ökocímkék az e határozatról szóló értesítés dátumától számítva 12 hónapig használhatóak.
      8. cikk
      Ennek a határozatnak a tagállamok a címzettjei.

         Kelt Brüsszelben, 2017. június 23-án.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  A Bizottság 2012/721/EU határozata (2012. november 14.) az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 38. o.).

         (3)  Az Európai Parlament és a Tanács 648/2004/EK rendelete (2004. március 31.) a mosó- és tisztítószerekről (HL L 104., 2004.4.8., 1. o.).

         (4)  A Bizottság 2011/696/EU ajánlása (2011. október 18.) a nanoanyag fogalmának meghatározásáról (HL L 275., 2011.10.20., 38. o.).

         MELLÉKLET

            KERETRENDSZER

            AZ UNIÓS ÖKOCÍMKE ODAÍTÉLÉSÉNEK KRITÉRIUMAI

            Az uniós ökocímke ipari és intézményi felhasználásra szánt mosószerek részére történő odaítélésére vonatkozó kritériumok

         KRITÉRIUMOK

                     1.

                     Vízi szervezetekre gyakorolt mérgező hatás

                     2.

                     Biológiai lebonthatóság

                     3.

                     A pálmaolaj, pálmamagbélolaj és származékaik fenntartható gazdálkodásból való beszerzése

                     4.

                     Kizárt és korlátozás hatálya alá eső anyagok

                     5.

                     Csomagolás

                     6.

                     Használatra való alkalmasság

                     7.

                     Automatikus adagolórendszerek

                     8.

                     A felhasználók tájékoztatása

                     9.

                     Az uniós ökocímkén feltüntetett információk

               ÉRTÉKELÉS ÉS ELLENŐRZÉS
         a)   Követelmények

         A konkrét értékelési és ellenőrzési követelmények kritériumonként vannak megadva.
         Amennyiben a kérelmezőnek a kritériumoknak való megfelelés igazolására nyilatkozatokat, dokumentációkat, elemzéseket, vizsgálati jegyzőkönyveket vagy egyéb bizonyítékot kell az illetékes testületekhez benyújtania, azok származhatnak a kérelmezőtől és/vagy adott esetben annak beszállítójától (beszállítóitól).
         Az illetékes testületeknek előnyben kell részesíteniük a vizsgáló- és kalibrálólaboratóriumokra vonatkozó harmonizált szabvány szerint akkreditált szervezetek által kiállított tanúsítványokat és a termékek, folyamatok és szolgáltatások tanúsítását végző szervezetekre vonatkozó harmonizált szabvány szerint akkreditált szervezetek által végzett ellenőrzéseket. Az akkreditálást a 765/2008/EK európai parlamenti és tanácsi rendeletnek (1) megfelelően kell elvégezni.
         Adott esetben az egyes kritériumoknál feltüntetett vizsgálati módszerektől eltérő módszerek is használhatók, ha azok egyenértékűségét a kérelmet elbíráló illetékes testület elfogadja.
         Az illetékes testületek adott esetben a fentieket igazoló dokumentációt kérhetnek, független ellenőrzéseket végezhetnek, illetve helyszíni látogatásokat tehetnek.
         Az uniós ökocímke odaítélésének előfeltétele, hogy a termék megfeleljen azon ország(ok) valamennyi vonatkozó jogi követelményének, amely(ek)ben a terméket forgalmazni kívánják. A kérelmezőnek nyilatkozatot kell tennie arról, hogy a termék megfelel ennek a követelménynek.
         A „mosó- és tisztítószer-összetevők adatbázisa” (DID-jegyzék), amely az uniós ökocímke weboldalán elérhető, a mosószerekben és kozmetikai készítményekben leggyakrabban használt alapanyagokat sorolja fel. Ez a jegyzék szolgál alapul a kritikus hígítási térfogat (KHT) értékének kiszámításához és az alapanyagok biológiai lebonthatóságának értékeléséhez. A DID-jegyzékben nem szereplő anyagok tekintetében a DID-jegyzék útmutatást ad a vonatkozó adatok kiszámításához vagy extrapolálásához.
         Az illetékes testülethez be kell nyújtani az összes felhasznált alapanyag jegyzékét, minden alapanyagnál feltüntetve annak kereskedelmi nevét (ha van), kémiai nevét, CAS-számát, DID-jegyzékbeli számát, az alapanyagból felhasznált mennyiséget, valamint a funkcióját és formáját a késztermék összetételében (ideértve a vízben oldódó fóliát is, ha használtak ilyet).
         A tartósítószereket, illatanyagokat és színezőanyagokat a koncentrációjuktól függetlenül fel kell tüntetni. Az egyéb felhasznált anyagokat akkor kell feltüntetni, ha koncentrációjuk a termékben legalább 0,010 %(m/m).
         A jegyzékben minden, nanoanyag formájában jelen lévő alapanyagot egyértelműen meg kell jelölni a mellette zárójelben lévő „nano” szóval.
         A jegyzékben szereplő minden egyes felhasznált anyag biztonsági adatlapját rendelkezésre kell bocsátani az 1907/2006/EK európai parlamenti és tanácsi rendeletnek (2) megfelelően. Amennyiben egy anyag biztonsági adatlapja azért nem áll rendelkezésre, mert az egy keverék része, a kérelmezőnek a keverék adatlapját kell benyújtania.
         b)   Méréshatárok

         Az ökológiai kritériumoknak való megfelelés az 1. táblázatban felsorolt összes alapanyag esetében követelmény.

            1. táblázat

            Az ipari és intézményi felhasználásra szánt mosószerek alapanyagaira vonatkozó határértékek kritériumonként (tömegszázalékban)

                     Kritérium megnevezése

                     Felületaktív anyagok

                     Tartósítószerek

                     Színezőanyagok

                     Illatanyagok

                     Egyéb (pl. enzimek)

                     Vízi szervezetekre gyakorolt mérgező hatás

                     ≥ 0,010

                     nincs határérték (*1)

                     nincs határérték (*1)

                     nincs határérték (*1)

                     ≥ 0,010

                     Biológiai lebonthatóság

                     Felületaktív anyagok

                     ≥ 0,010

                     N/A

                     N/A

                     N/A

                     N/A

                     Biotermék

                     ≥ 0,010

                     nincs határérték (*1)

                     nincs határérték (*1)

                     nincs határérték (*1)

                     ≥ 0,010

                     A pálmaolaj fenntartható gazdálkodásból való beszerzése

                     ≥ 0,010

                     N/A

                     N/A

                     N/A

                     ≥ 0,010

                     Tilalom vagy korlátozás hatálya alá eső anyagok

                     Kizárt és korlátozás hatálya alá eső meghatározott anyagok

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Veszélyes anyagok

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     Különös aggodalomra okot adó anyagok (SVHC-k)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Illatanyagok

                     N/A

                     N/A

                     N/A

                     nincs határérték (*1)

                     N/A

                     Tartósítószerek

                     N/A

                     nincs határérték (*1)

                     N/A

                     N/A

                     N/A

                     Színezőanyagok

                     N/A

                     N/A

                     nincs határérték (*1)

                     N/A

                     N/A

                     Enzimek

                     N/A

                     N/A

                     N/A

                     N/A

                     nincs határérték (*1)

               REFERENCIAADAG
         Az ökocímke-kritériumoknak való megfelelés dokumentálása céljából végzett számításokhoz és a mosóhatás vizsgálatához a következő adagokat kell referenciaadagoknak tekinteni:
         A gyártó által három különböző vízkeménységi szint (lágy, közepes, kemény) és három különböző szennyezettségi fok (enyhén, közepesen, erősen szennyezett) mellett egy kilogramm száraz mosnivaló mosásához ajánlott legnagyobb adag (g/1 kg mosnivaló vagy ml/1 kg mosnivaló alakban megadva).
         Egy többkomponensű rendszerben a kritériumok teljesítése szempontjából a rendszert alkotó összes terméket a legrosszabb esetnek megfelelő adagolással kell értékelni.

            Példa a szennyezettségi fok szerinti besorolásra

                     Szennyeződés

                     Szennyezettségi fok

                     Enyhén szennyezett

                     Szállodák: ágyneműk, takaró- és párnahuzatok, törölközők stb. (a törölközők minősülhetnek erősen szennyezetnek is)
                     Textil kéztörlőtekercsek

                     Közepesen szennyezett

                     Munkaruhák: intézmények/kereskedelmi egységek/szolgáltatók stb.
                     Éttermek: asztalterítők, asztalkendők stb.
                     Felmosóruhák és lábtörlők

                     Erősen szennyezett

                     Munkaruhák: gyárak/üzemi konyhák/hentesek stb.
                     Konyhai textíliák: törlőruhák, konyharuhák stb.
                     Kórházak és hasonló intézmények: ágyneműk, takaró- és párnahuzatok, elasztikus lepedők, kórházi pizsamák, orvosi köpenyek vagy műtősruhák stb.

            Értékelés és ellenőrzés: a kérelmezőnek be kell nyújtania az adagolási utasításokat tartalmazó termékcímkét vagy felhasználói útmutatót.

            1. kritérium – Vízi szervezetekre gyakorolt mérgező hatás

         A termék kritikus hígítási térfogata (KHTkrónikus) nem haladhatja meg a referenciaadagra vonatkozó következő határértékeket.

                     Lágy víz (< 1,5 mmol CaCO3/l)
                     (l/1 kg mosnivaló)

                     Szennyezettségi fok
                     Terméktípus

                     Enyhén szennyezett

                     Közepesen szennyezett

                     Erősen szennyezett

                     Por

                     30 000

                     40 000

                     50 000

                     Folyadék

                     50 000

                     60 000

                     70 000

                     Többkomponensű rendszer

                     50 000

                     70 000

                     90 000

                     Közepes keménységű víz (1,5–2,5 mmol CaCO3/l)
                     (l/1 kg mosnivaló)

                     Szennyezettségi fok
                     Terméktípus

                     Enyhén szennyezett

                     Közepesen szennyezett

                     Erősen szennyezett

                     Por

                     40 000

                     60 000

                     80 000

                     Folyadék

                     60 000

                     75 000

                     90 000

                     Többkomponensű rendszer

                     60 000

                     80 000

                     100 000

                     Kemény víz (> 2,5 mmol CaCO3/l)
                     (l/1 kg mosnivaló)

                     Szennyezettségi fok
                     Terméktípus

                     Enyhén szennyezett

                     Közepesen szennyezett

                     Erősen szennyezett

                     Por

                     50 000

                     75 000

                     90 000

                     Folyadék

                     75 000

                     90 000

                     120 000

                     Többkomponensű rendszer

                     75 000

                     100 000

                     120 000

            Értékelés és ellenőrzés: a kérelmezőnek be kell nyújtania a termék KHTkrónikus értékéhez kapcsolódó számítást. A KHTkrónikus értékének kiszámításához táblázatkezelő munkalap tölthető le az uniós ökocímke weboldaláról.
         A KHTkrónikus értékét a termék minden egyes i alapanyagára vonatkozóan a következő egyenlet segítségével kell kiszámítani:

         ahol:

                     adag(i)

                     :

                     az i anyag tömege (g) a referenciaadagban;

                     LT(i)

                     :

                     az i anyag lebonthatósági tényezője;

                     TTkrónikus(i)

                     :

                     az i anyag krónikus toxicitási tényezője.

               Az LT(i) és a TTkrónikus(i) értékének meg kell egyeznie a DID-jegyzék A. részének legutóbb módosított változatában megadott értékkel. Ha egy alapanyag nem szerepel az A. részben, a kérelmezőnek az említett jegyzék B. részében leírt módszert követve kell megbecsülnie az értékeket, és mellékelnie kell a kapcsolódó dokumentációt.
         Mivel a mosási folyamat során egyes anyagok lebomlanak, az alábbiakra külön szabályok vonatkoznak:

                     —

                     hidrogén-peroxid (H2O2) – a KHT kiszámításakor nem kell figyelembe venni,

                     —

                     perecetsav – a számításban ecetsavként kell figyelembe venni.

            2. kritérium – Biológiai lebonthatóság

         a)   A felületaktív anyagok biológiai lebonthatósága

         Az összes felületaktív anyagnak (aerob körülmények között) könnyen lebomlónak kell lennie.
         Minden olyan felületaktív anyagnak, amely az 1272/2008/EK európai parlamenti és tanácsi rendeletnek (3) megfelelő besorolása szerint veszélyes a vízi környezetre – akut, 1. kategória (H400) vagy krónikus, 3. kategória (H412) – anaerob körülmények között is biológiailag lebonthatónak kell lennie.
         b)   A szerves vegyületek biológiai lebonthatósága

         A termék aerob úton biológiailag nem lebontható (biológiailag nehezen lebontható, aNBO) vagy anaerob úton biológiailag nem lebontható (anNBO) szervesanyag-tartalma a referenciaadagban nem haladhatja meg a következő határértékeket:

                        aNBO (g/1 kg mosnivaló)

                                 Lágy víz (< 1,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 0,70

                                 1,10

                                 1,40

                                 Folyadék

                                 0,50

                                 0,60

                                 0,70

                                 Többkomponensű rendszer

                                 1,25

                                 1,75

                                 2,50

                                 Közepes keménységű víz (1,5–2,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 1,10

                                 1,40

                                 1,75

                                 Folyadék

                                 0,60

                                 0,70

                                 0,90

                                 Többkomponensű rendszer

                                 1,75

                                 2,50

                                 3,75

                                 Kemény víz (> 2,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 1,40

                                 1,75

                                 2,20

                                 Folyadék

                                 0,70

                                 0,90

                                 1,20

                                 Többkomponensű rendszer

                                 2,50

                                 3,75

                                 4,80

                        anNBO (g/1 kg mosnivaló)

                                 Lágy víz (< 1,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 0,70

                                 1,10

                                 1,40

                                 Folyadék

                                 0,50

                                 0,60

                                 0,70

                                 Többkomponensű rendszer

                                 1,25

                                 1,75

                                 2,50

                                 Közepes keménységű víz (1,5–2,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 1,10

                                 1,40

                                 1,75

                                 Folyadék

                                 0,60

                                 0,70

                                 0,90

                                 Többkomponensű rendszer

                                 1,75

                                 2,50

                                 3,75

                                 Kemény víz (> 2,5 mmol CaCO3/l)

                                 Szennyezettségi fok
                                 Terméktípus

                                 Enyhén szennyezett

                                 Közepesen szennyezett

                                 Erősen szennyezett

                                 Por

                                 1,40

                                 1,75

                                 2,20

                                 Folyadék

                                 0,70

                                 0,90

                                 1,20

                                 Többkomponensű rendszer

                                 2,50

                                 3,75

                                 4,80

            Értékelés és ellenőrzés: a kérelmezőnek dokumentumokkal kell igazolnia a felületaktív anyagok biológiai lebonthatóságát, valamint a termékre vonatkozó aNBO- és anNBO-számításokat. Az aNBO- és az anNBO-értékek kiszámításához táblázatkezelő munkalap tölthető le az uniós ökocímke weboldaláról.
         Mind a felületaktív anyagok lebonthatósága, mind a szerves vegyületek aNBO és anNBO értékei esetében a DID-jegyzék legfrissebb változatára kell hivatkozni.
         A DID-jegyzék A. részében nem szereplő alapanyagok esetében az említett jegyzék B. részében ismertetettek szerint, a szakirodalomból vagy egyéb forrásokból származó megfelelő információk vagy hiteles vizsgálati eredmények benyújtásával kell igazolni az aerob vagy anaerob biológiai lebonthatóságot.
         A lebonthatóságra vonatkozó dokumentáció hiányában felületaktív anyagnak nem számító alapanyag esetében akkor lehet eltekinteni az anaerob lebonthatóságra vonatkozó követelmények teljesítésétől, ha az alábbi három lehetőség egyike teljesül:

                     1.

                     az anyag könnyen lebomlik és adszorpciója alacsony szintű (A < 25 %);

                     2.

                     az anyag könnyen lebomlik és deszorpciója magas szintű (D > 75 %);

                     3.

                     az anyag könnyen lebomlik és nem bioakkumulatív (4).

               Az adszorpciós/deszorpciós szint vizsgálatát az OECD 106. iránymutatása szerint kell elvégezni.

            3. kritérium – A pálmaolaj, pálmamagbélolaj és származékaik fenntartható gazdálkodásból való beszerzése

         A termékekben felhasznált, pálmaolajból és pálmamagbélolajból származó alapanyagokat olyan ültetvényekről kell beszerezni, amelyek kielégítik egy olyan, fenntartható termelést tanúsító rendszer követelményeit, amely egy több érdekelt felet tömörítő, széles körű tagsággal rendelkező szervezeten alapul, amelyben nem kormányzati szervezetek, az ipar és a kormány is képviseltetik magukat, illetve amelyik figyelembe veszi a többek között a talajra, a biológiai sokféleségre, a szerves szénkészletekre és a természeti erőforrások megőrzésére gyakorolt környezeti hatásokat.

            Értékelés és ellenőrzés: a kérelmezőnek harmadik fél által kiállított tanúsítványok és felügyeleti lánc révén kell igazolnia, hogy az alapanyagok előállításához felhasznált pálmaolaj és pálmamagbélolaj fenntartható gazdálkodást folytató ültetvényekről származik.
         Elfogadható a Roundtable on Sustainable Palm Oil (RSPO) (Kerekasztal a fenntartható pálmaolaj-előállításért) (azonosságmegőrzés, elkülönítés vagy tömegmérleg szerinti) tanúsítvány, valamint más egyenértékű vagy szigorúbb fenntartható termelési rendszer keretében kiállított tanúsítvány.
         A pálmaolaj és a pálmamagbélolaj kémiai származékai tekintetében a fenntarthatóság igazolása elfogadható olyan „book and claim” rendszer (forgalomképes tanúsítványok rendszere), mint a GreenPalm, vagy azzal egyenértékű rendszer által kiállított tanúsítványok révén, megadva az előző éves kereskedési időszak során beszerzett és beváltott GreenPalm tanúsítványok éves haladási jelentésekben közölt mennyiségét.

            4. kritérium – Kizárt és korlátozás hatálya alá eső anyagok

         a)   Kizárt és korlátozás hatálya alá eső meghatározott anyagok

         i.   Kizárt anyagok

         Az alábbiakban felsorolt anyagok semmilyen koncentrációban sem szerepelhetnek a termék összetételében:

                     —

                     alkil-fenol-etoxilátok (APEO-k) és egyéb alkil-fenol-származékok,

                     —

                     atranol,

                     —

                     klóratranol,

                     —

                     dietilén-triamin-pentaecetsav (DTPA),

                     —

                     etilén-diamin-tetraecetsav (EDTA) és sói,

                     —

                     formaldehid és az olyan anyagok, amelyekből felszabadul (pl. 2-bróm-2-nitropropán-1,3-diol, 5-bróm-5-nitro-1,3-dioxán, nátrium-hidroxi-metil-glicinát, diazolidinil-karbamid), kivéve a polialkoxi-vegyészettel kialakított felületaktív anyagokban előforduló formaldehidszennyeződéseket az alapanyag 0,010 %(m/m)-ának megfelelő koncentrációig,

                     —

                     glutáraldehid,

                     —

                     hidroxi-izohexil-3-ciklohexén-karboxaldehid (HICC),

                     —

                     mikroműanyagok,

                     —

                     nanoezüst,

                     —

                     nitropézsmák és policiklusos pézsmák,

                     —

                     perfluorozott alkilátok,

                     —

                     rhodamin B,

                     —

                     biológiai úton nehezen lebontható kvaterner ammóniumsók,

                     —

                     reaktív klórvegyületek,

                     —

                     triklozán,

                     —

                     3-jód-2-propinil-butilkarbamát.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait is mellékelve –, hogy a felsorolt anyagok semmilyen koncentrációban sem szerepelnek a termék összetételében.
         ii.   Korlátozás hatálya alá eső anyagok

         Az alábbiakban felsorolt anyagok nem szerepelhetnek a termék összetételében az itt megadottnál nagyobb koncentrációban:

                     —

                     2-metil-2H-izotiazol-3-on: 0,0050 %(m/m),

                     —

                     1,2-benzizotiazol-3(2H)-on: 0,0050 %(m/m),

                     —

                     5-klór-2-metil-4-izotiazolin-3-on/2-metil-4-izotiazolin-3-on: 0,0015 %(m/m).

               Az elemi foszforként kiszámított teljes foszfortartalomra (P) vonatkozó határértékek:

                     —

                     0,50 g/1 kg enyhén szennyezett mosnivaló,

                     —

                     1,00 g/1 kg közepesen szennyezett mosnivaló,

                     —

                     1,50 g/1 kg erősen szennyezett mosnivaló.

               A 648/2004/EK rendeletben előírt címkézési követelmény hatálya alá tartozó illatanyagok nem lehetnek jelen az anyag 0,010 %(m/m)-ának megfelelő, vagy azt meghaladó mennyiségben.

            Értékelés és ellenőrzés:

         A kérelmező köteles benyújtani a következő dokumentumokat:

                     a)

                     izotiazolinon vegyületek használata esetén aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy a felhasznált izotiazolinon vegyületek mennyisége nem haladja meg az előírt határértékeket;

                     b)

                     aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy az elemi foszfor összmennyisége nem haladja meg az előírt határértékeket. A nyilatkozathoz mellékelni kell a termék összes foszfortartalmára vonatkozó számításokat;

                     c)

                     aláírt megfelelőségi nyilatkozat – szükség esetén mellékelve a beszállítók nyilatkozatait vagy dokumentációit is –, amely megerősíti, hogy a 648/2004/EK rendeletben előírt címkézési követelmény hatálya alá tartozó illatanyagok nincsenek jelen az előírt határértékeket meghaladó mennyiségben.

               b)   Veszélyes anyagok

         i.   A késztermék

         A késztermék nem lehet az 1272/2008/EK rendelet I. mellékletének meghatározása és a 2. táblázatban felsoroltak szerint akut toxicitású, célszervi toxicitású, légzőszervi vagy bőrszenzibilizáló, rákkeltő, mutagén vagy reprodukciót károsító vagy a vízi környezetre veszélyes besorolású, illetve ennek megfelelően címkézett anyag. Ez alól kivételt jelentenek:

                     —

                     azok a termékek, amelyek fehérítőszerként perecetsavat és hidrogén-peroxidot tartalmaznak, és amelyeknek a vízi környezetre veszélyes [krónikus, 1. kategória (H410), krónikus, 2. kategória (H411) vagy krónikus, 3. kategória (H412)] besorolását és címkézését ezen anyagok jelenléte indokolja.

               ii.   Alapanyagok

         A termék nem tartalmazhat a késztermék 0,010 %(m/m)-ának megfelelő vagy azt meghaladó koncentrációban olyan alapanyagokat, amelyek kimerítik az 1272/2008/EK rendelet I. melléklete és a 2. táblázat felsorolása szerinti mérgező, a vízi környezetre veszélyes, légzőszervi vagy bőrszenzibilizáló, rákkeltő, mutagén vagy reprodukciót károsító anyagként való besorolás feltételeit.
         Amennyiben az 1272/2008/EK rendelet 10. cikke szerint meghatározott általános vagy egyedi koncentrációs határértékek szigorúbbak, azokat kell alkalmazni.

            2. táblázat

            A veszélyességi osztályozás korlátozásai és kategóriái

                     Akut toxicitás

                     1. és 2. kategória

                     3. kategória

                     H300 Lenyelve halálos

                     H301 Lenyelve mérgező

                     H310 Bőrrel érintkezve halálos

                     H311 Bőrrel érintkezve mérgező

                     H330 Belélegezve halálos

                     H331 Belélegezve mérgező

                     H304 Lenyelve és a légutakba kerülve halálos lehet

                     EUH070 Szembe kerülve mérgező

                     Célszervi toxicitás

                     1. kategória

                     2. kategória

                     H370 Károsítja a szerveket

                     H371 Károsíthatja a szerveket

                     H372 Ismétlődő vagy hosszabb expozíció esetén károsítja a szerveket

                     H373 Ismétlődő vagy hosszabb expozíció esetén károsíthatja a szerveket

                     Légzőszervi és bőrszenzibilizáció

                     1A/1. kategória

                     1B. kategória

                     H317 Allergiás bőrreakciót válthat ki

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     H334 Belélegezve allergiás és asztmás tüneteket és nehéz légzést okozhat

                     Rákkeltő, mutagén vagy reprodukciót károsító

                     1A. és 1B. kategória

                     2. kategória

                     H340 Genetikai károsodást okozhat

                     H341 Feltehetően genetikai károsodást okoz

                     H350 Rákot okozhat

                     H351 Feltehetően rákot okoz

                     H350i Belélegezve rákot okozhat

                     H360F Károsíthatja a termékenységet

                     H361f Feltehetően károsítja a termékenységet

                     H360D Károsíthatja a születendő gyermeket

                     H361d Feltehetően károsítja a születendő gyermeket

                     H360FD Károsíthatja a termékenységet és a születendő gyermeket.

                     H361fd Feltehetően károsítja a termékenységet vagy a születendő gyermeket.

                     H360Fd Károsíthatja a termékenységet vagy feltehetően károsítja a születendő gyermeket.

                     H362 A szoptatott gyermeket károsíthatja

                     H360Df Károsíthatja a születendő gyermeket vagy feltehetően károsítja a termékenységet.

                     A vízi környezetre veszélyes

                     1. és 2. kategória

                     3. és 4. kategória

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     H410 Nagyon mérgező a vízi élővilágra, hosszan tartó károsodást okoz

                     H413 Hosszan tartó ártalmas hatást gyakorolhat a vízi élővilágra

                     H411 Mérgező a vízi élővilágra, hosszan tartó károsodást okoz

                     Veszélyes az ózonrétegre

                     H420 Veszélyes az ózonrétegre

               Ez a kritérium nem vonatkozik az 1907/2006/EK rendelet 2. cikke (7) bekezdése a) és b) pontjának hatálya alá tartozó alapanyagokra; az említett pontok azokat a kritériumokat állapítják meg, amelyek alapján a szóban forgó rendelet IV. és V. mellékletében felsorolt anyagok mentességet kapnak a regisztrálási, továbbfelhasználói és értékelési követelmények alól. Annak megállapításához, hogy az említett kizárás alkalmazható-e, a kérelmezőnek ellenőriznie kell minden olyan alapanyagot, amely 0,010 %(m/m)-ot meghaladó koncentrációban van jelen a termékben.
         A 3. táblázatban felsorolt anyagok és keverékek mentesülnek az 4. kritérium b) pontja ii. alpontjának rendelkezései alól.

            3. táblázat

            Mentesített anyagok

                     Anyag

                     Figyelmeztető mondat

                     Felületaktív anyagok

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     Szubtilizin

                     H400 Nagyon mérgező a vízi élővilágra

                     H411 Mérgező a vízi élővilágra, hosszan tartó károsodást okoz

                     Enzimek (*2)

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     ε-ftalimido-peroxi-hexánsav (PAP) fehérítőszerként, legfeljebb 0,6 g/1 kg mosnivaló koncentrációban alkalmazva

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     Perecetsav/hidrogén-peroxid fehérítőszerként alkalmazva

                     H400 Nagyon mérgező a vízi élővilágra

                     H410 Nagyon mérgező a vízi élővilágra, hosszan tartó károsodást okoz

                     H412 Ártalmas a vízi élővilágra, hosszan tartó károsodást okoz

                     Az NTA mint az MGDA-ban és a GLDA-ban jelenlévő szennyeződés (*3)

                     H351 Feltehetően rákot okoz

            Értékelés és ellenőrzés: a kérelmező köteles igazolni, hogy a késztermék és minden, a késztermékben 0,010 %(m/m)-ot meghaladó koncentrációban jelen lévő alapanyag megfelel e kritériumnak. A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy ezen anyagok egyike sem meríti ki a termékben jelen lévő formá(k)ban és fizikai állapot(ok)ban a 2. táblázatban felsorolt figyelmeztető mondatok szerinti besorolás feltételeit.
         Az 1907/2006/EK rendelet IV. és V. mellékletében felsorolt anyagok esetében, amelyek az említett rendelet 2. cikke (7) bekezdésének a) és b) pontjában foglaltak értelmében mentesülnek a rendelet szerinti regisztrációs kötelezettség alól, a megfelelés igazolására elegendő a kérelmező ilyen értelmű nyilatkozata.
         A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve – a mentességet élvező alapanyagok jelenlétét.
         c)   Különös aggodalomra okot adó anyagok (SVHC-k)

         A késztermék nem tartalmazhat olyan alapanyagot, amelyet az 1907/2006/EK rendelet 59. cikkének (1) bekezdésében leírt, a különös aggodalomra okot adó anyagok jelöltlistájának összeállítására szolgáló eljárás szerint azonosítottak.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy a jelöltlistán szereplő egyetlen anyag sincs jelen.
         A kérelemben a különös aggodalomra okot adó anyagok legfrissebb (a kérelem benyújtásának napján érvényes) jegyzékére kell hivatkozni.
         d)   Illatanyagok

         A termékhez illatanyagként hozzáadott valamennyi alapanyagot a Nemzetközi Illatanyag-ipari Szövetség (IFRA) http://www.ifraorg.org internetcímen elérhető eljárási kódexének (5) megfelelően kell gyártani és kezelni. A gyártónak be kell tartania az IFRA-szabványoknak a felhasználási tilalomra, a korlátozott felhasználásra, valamint az anyagtisztasági követelményekre vonatkozó ajánlásait.

            Értékelés és ellenőrzés: a beszállító vagy adott esetben az illatanyag gyártója köteles aláírt megfelelőségi nyilatkozatot benyújtani.
         e)   Tartósítószerek

                     i.

                     A termék kizárólag tartósítás céljából és csak az e célnak megfelelő mennyiségben tartalmazhat tartósítószereket. Ez nem vonatkozik a felületaktív anyagokra, amelyeknek biocid tulajdonságaik is lehetnek.

                     ii.

                     A termék tartalmazhat tartósítószereket, feltéve, hogy azok nem bioakkumulatívak. Egy tartósítószer akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

                     iii.

                     Tilos a csomagoláson vagy bármely egyéb tájékoztató anyagban azt állítani vagy sugallni, hogy a termék mikrobaölő vagy fertőtlenítő hatású.

            Értékelés és ellenőrzés: a kérelmező köteles minden hozzáadott tartósítószerről aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve –, valamint csatolni azok biztonsági adatlapját és a BCF vagy log Kow értékeikre vonatkozó információkat. A kérelmezőnek emellett be kell nyújtania a csomagolás illusztrációját is.
         f)   Színezőanyagok

         A termékben található színezőanyagok nem lehetnek bioakkumulatívak.
         Egy színezőanyag akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni. Az élelmiszerekben való felhasználásra engedélyezett színezőanyagok esetében nem szükséges benyújtani a bioakkumulációs potenciálra vonatkozó dokumentációt.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott színezőanyagról, valamint mellékelni azok biztonsági adatlapját és információkat azok BCF vagy log Kow értékeiről vagy olyan dokumentációt, amely igazolja, hogy a színezőanyag élelmiszerekben való felhasználását engedélyezték.
         g)   Enzimek

         Csak kapszulázott (szilárd formában lévő) enzim és enzimtartalmú folyadék/szuszpenzió használható.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott enzimről, valamint mellékelni azok biztonsági adatlapját.

            5. kritérium – Csomagolás

         a)   Csomagolás-visszaváltási rendszerek

         Amennyiben a terméket visszaváltási rendszer hatálya alá tartozó csomagolásban hozzák forgalomba, az mentesül az 5. kritérium b) és c) pontjában előírt követelmények alól.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és megfelelő dokumentációt mellékelni, amely leírja vagy bizonyítja, hogy csomagolás-visszaváltási rendszert hoztak létre.
         b)   Tömeg/hasznosság arány (THA)

         A termék tömeg/hasznosság aránya (THA), amelyet csak az elsődleges csomagolásra kell kiszámítani, nem haladhatja meg a referenciaadagra vonatkozó következő értékeket.

                     Vízkeménység
                     Terméktípus

                     Lágy
                     < 1,5 mmol CaCO3/l
                     (g/1 kg mosnivaló)

                     Közepesen szennyezett
                     1,5–2,5 mmol CaCO3/l
                     (g/1 kg mosnivaló)

                     Kemény
                     > 2,5 mmol CaCO3/l
                     (g/1 kg mosnivaló)

                     Porok

                     1,5

                     2,0

                     2,5

                     Folyadékok

                     2,0

                     2,5

                     3,0

               E követelmény alól mentesül a több mint 80 %-ban újrahasznosított anyagokból előállított elsődleges csomagolás.

            Értékelés és ellenőrzés: a kérelmezőnek be kell nyújtania a termék THA értékéhez kapcsolódó számítást. Amennyiben a terméket különböző csomagolásokban értékesítik (például különböző térfogatokkal), a számítást valamennyi olyan csomagolásméretre vonatkozóan be kell nyújtani, amelyre kértek uniós ökocímkét.
         A THA kiszámítása a következőképpen történik:
         THA = Σ((Ti + Hi)/(Di * Ri))
         ahol:

                     Ti

                     :

                     az i elsődleges csomagolás tömege (g);

                     Hi

                     :

                     az i elsődleges csomagolás fogyasztás után nem újrahasznosított részének tömege (g); Hi = Ti, hacsak a kérelmező ettől eltérő arányt nem tud dokumentummal igazolni;

                     Di

                     :

                     az i elsődleges csomagolásban található referenciadózisok száma;

                     Ri

                     :

                     újratöltési mutató. Ri = 1 (a csomagolást nem használják újra ugyanarra a célra) vagy Ri = 2 (ha a kérelmező dokumentációval bizonyítani tudja, hogy a csomagolás összetevője ugyanarra a célra újrahasználható, és forgalmaznak utántöltőket).

               A kérelmező köteles aláírt megfelelőségi nyilatkozatban megerősíteni a csomagolás fogyasztás utáni újrahasznosítottanyag-tartalmát, és mellékelni az erre vonatkozó dokumentációt. A csomagolás akkor minősül fogyasztás után újrahasznosítottnak, ha alapanyaga a csomagolásgyártók forgalmazási szakaszából vagy a fogyasztói szakaszból származik.
         c)   Az újrahasznosítást megkönnyítő kialakítás

         A műanyag csomagolást úgy kell kialakítani, hogy megkönnyítse a hatékony újrahasznosítást, vagyis kerülni kell azon lehetséges szennyező anyagok és összeférhetetlen anyagok használatát, amelyek tudvalevőleg megnehezítik a szétválasztást és az újrafeldolgozást, vagy csökkentik az újrahasznosítható anyag minőségét. A címke vagy csomagolóanyagra húzható címke, a záróelem és adott esetben a záróréteg-bevonatok sem külön-külön, sem együttesen nem tartalmazhatják a 4. táblázatban felsorolt anyagokat és összetevőket. A pumpaszerkezetek (többek között a spray-kben) mentesülnek e követelmény alól.

            4. táblázat

            A csomagolás alkotóelemeihez fel nem használható anyagok és összetevők

                     A csomagolás alkotóeleme

                     Kizárt anyagok és összetevők (*4)

                     Címke vagy csomagolóanyagra húzható címke

                                 —

                                 PS címke vagy csomagolóanyagra húzható címke PET, PP vagy HDPE palackkal együtt

                                 —

                                 PVC címke vagy csomagolóanyagra húzható címke PET, PP vagy HDPE palackkal együtt

                                 —

                                 PETG címke vagy csomagolóanyagra húzható címke PET palackkal együtt

                                 —

                                 1 g/cm3-nél nagyobb sűrűségű más műanyagból készült címke vagy csomagolóanyagra húzható címke PET palackkal együtt

                                 —

                                 1 g/cm3-nél kisebb sűrűségű más műanyagból készült címke vagy csomagolóanyagra húzható címke PP vagy HDPE palackkal együtt

                                 —

                                 fémezett címkék vagy csomagolóanyagra húzható címkék vagy a csomagolótestre fröccsöntött címkék (szerszámban címkézés)

                     Záróelemek

                                 —

                                 PS záróelem PET, PP vagy HDPE palackkal együtt

                                 —

                                 PVC záróelem PET, PP vagy HDPE palackkal együtt

                                 —

                                 PETG záróelem vagy 1 g/cm3-nél nagyobb sűrűségű anyagból készült záróelem PET palackkal együtt

                                 —

                                 a palacktól nem könnyen elválasztható fém, üveg vagy EVA záróelemek

                                 —

                                 szilikon záróelemek. Kivételt képeznek az 1 g/cm3-nél kisebb sűrűségű szilikon záróelemek PET palackkal együtt és az 1 g/cm3-nél nagyobb sűrűségű szilikon záróelemek HDPE vagy PP palackkal együtt.

                                 —

                                 olyan fémfóliák vagy védőzárak, amelyek a termék felnyitása után is a palackhoz vagy a záróelemhez rögzítve maradnak

                     Záróréteg-bevonatok

                     Poliamid, funkcionális poliolefinek, fémezett és fényvédő zárórétegek

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, amelyben megadja a csomagolás, ezen belül a tartály, a címke vagy a csomagolóanyagra húzható címke, a ragasztók, a záróelem és adott esetben a záróréteg-bevonat anyagösszetételét, továbbá fényképeket vagy műszaki rajzokat az elsődleges csomagolásról.

            6. kritérium – Használatra való alkalmasság

         A terméknek a gyártó által ajánlott legalacsonyabb hőmérsékleten és a vízkeménységnek megfelelően ajánlott adagolás mellett kielégítő mosóhatással kell rendelkeznie az uniós ökocímke weboldalán elérhető „Framework performance test for industrial and institutional laundry detergents” (Ipari és intézményi felhasználásra szánt mosószerek hatásossági vizsgálata) tanulmány (6) szerint.

            Értékelés és ellenőrzés: a kérelmezőnek dokumentációt kell benyújtania, amely igazolja, hogy a terméket a keretrendszerben meghatározott feltételek mellett vizsgálták, és hogy az eredmények azt mutatták, hogy a termék legalább az előírt minimális mosóhatással rendelkezik. A kérelmezőnek szükség esetén olyan dokumentációt is rendelkezésre kell bocsátania, amely igazolja a vonatkozó harmonizált szabványokban a vizsgáló- és kalibrálólaboratóriumok számára előírt laboratóriumi követelményeknek való megfelelést.
         Egyenértékű vizsgálat is végrehajtható, amennyiben az illetékes testület az egyenértékűséget értékelte és elfogadta.

            7. kritérium – Automatikus adagolórendszerek

         Többkomponensű rendszerek esetében a kérelmezőnek biztosítania kell, hogy a terméket automatikus és szabályozott adagolórendszerrel használják.
         Az automatikus adagolórendszerek helyes adagolásának biztosítása érdekében az engedély érvényességi ideje alatt évente legalább egyszer helyszíni látogatást kell tenni minden olyan helyszínen, ahol a terméket használják, és a látogatás keretében kalibrálni kell az adagolóberendezést. E helyszíni látogatások lebonyolításával harmadik fél is megbízható.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá a helyszíni látogatások menetrendjének leírását, a látogatásokért felelős személy nevét és a látogatások gyakoriságát.

            8. kritérium – A felhasználók tájékoztatása

         A termékhez használati utasítást kell mellékelni annak érdekében, hogy maximalizálni lehessen a termék hatékonyságát, minimálisra lehessen csökkenteni a képződő hulladékot, valamint csökkenteni lehessen a vízszennyezést és a természeti erőforrások felhasználását. Ezen utasításnak olvasható formában, grafikusan ábrázolva vagy ikonok formájában tartalmaznia kell a következő információkat:

                     a)

                        Adagolási utasítások

                     Az adagolási utasításban meg kell adni az adagot grammban vagy milliliterben és/vagy más mértékegységben (például kupak vagy spriccelés) és azt, hogy a vízkeménység hogyan befolyásolja az adagolást.
                     Ez a követelmény nem vonatkozik a többkomponensű termékekre, amelyeket automatikus rendszerrel kell adagolni.
                     Meg kell adni annak a térségnek a jellemző vízkeménységét, ahol a terméket forgalomba kívánják hozni, vagy azt, hogy ez az információ hol található meg.

                     b)

                        A csomagolás ártalmatlanítására vonatkozó információk

                     Az elsődleges csomagoláson fel kell tüntetni a csomagolás újrafelhasználására, újrahasznosítására és a csomagolási hulladék megfelelő elhelyezésére vonatkozó információkat.

                     c)

                        Környezetvédelmi információk

                     Az elsődleges csomagoláson szövegesen fel kell tüntetni, hogy az energia- és a vízfogyasztás minimálisra csökkentése, valamint a vízszennyezés visszaszorítása érdekében fontos betartani a helyes adagolást és a legalacsonyabb ajánlott hőmérsékletet.
                     Amennyiben a késztermék fehérítőszerként perecetsavat és hidrogén-peroxidot tartalmaz, és ennek megfelelő veszélyességi besorolást és címkézést kapott, az elsődleges csomagoláson vagy a termék adatlapján szövegesen fel kell tüntetni, hogy a besorolás és címkézés alapját a perecetsav és a hidrogén-peroxid képezik, amelyek a mosás során nem besorolt anyagokra bomlanak.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá a termékcímke mintáját.

            9. kritérium – Az uniós ökocímkén feltüntetett információk

         A logónak láthatónak és olvashatónak kell lennie. Az uniós ökocímke nyilvántartási/engedélyezési számát olvasható és jól látható módon el kell helyezni a terméken.
         A kérelmező dönthet úgy, hogy a következő szöveget tartalmazó opcionális szövegdobozt is feltünteti a címkén:

                     —

                     A vízi környezetre gyakorolt hatása korlátozott (ez nem tüntethető fel, ha a termék perecetsavat és hidrogén-peroxidot tartalmaz, ami a késztermék besorolását és címkézését indokolja);

                     —

                     Korlátozott veszélyesanyag-tartalom;

                     —

                     Ellenőrzött mosóhatás.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá az uniós ökocímkének helyet adó termékcímkének vagy csomagolás illusztrációjának a mintáját.

            (1)  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            (*1)

            „nincs határérték”: a koncentrációtól függetlenül valamennyi szándékosan hozzáadott anyag, melléktermék és a nyersanyagokból származó szennyeződés (analitikai kimutatási határ).

            N/A: nem alkalmazandó.

            (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

            (4)  Egy anyag akkor tekinthető nem bioakkumulatívnak, ha biokoncentrációs tényezője, BCF < 100 vagy oktanol–víz megoszlási hányadosa, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

            (*2)  A stabilizálószereket és a készítmények más segédanyagait is beleértve.

            (*3)  A nyersanyag kevesebb mint 0,2 %-ában, amennyiben a késztermékben az összkoncentráció 0,10 % alatt marad.

            (5)  Elérhető az IFRA honlapján: http://www.ifraorg.org

            (*4)  EVA – etilén-vinil-acetát, HDPE – nagy sűrűségű polietilén, PET – polietilén-tereftalát, PETG – glikol-módosított polietilén-tereftalát, PP – polipropilén, PS – polisztirol, PVC – polivinil-klorid

            (6)  Elérhető a következő címen: [Az uniós ökocímke weboldalán elérhető protokoll URL-címe a későbbiekben kerül beillesztésre – jelenleg minden protokolljavaslat dokumentuma a műszaki jegyzőkönyvben található].


title: 2013/570/EU: Az Európai Parlament határozata ( 2013. április 17. ) az Európai Vegyianyag-ügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/209

      AZ EURÓPAI PARLAMENT HATÁROZATA

   (2013. április 17.)
   az Európai Vegyianyag-ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/570/EU)
   AZ EURÓPAI PARLAMENT,

               —

               tekintettel az Európai Vegyianyag-ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vegyianyag-ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Vegyianyag-ügynökség létrehozásáról szóló1907/2006/EK európai parlamenti és tanácsi rendeletre (4) és különösen annak 97. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0097/2013),

               1.

               mentesítést ad az Európai Vegyianyag-ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 73. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 396., 2006.12.30., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Vegyianyag-ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Vegyianyag-ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Vegyianyag-ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (4) és különösen annak 97. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0097/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Vegyianyag-ügynökség (az „ügynökség”) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a Parlament 2012. május 10-én megadta a mentesítést az ügynökség ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásban a Parlament többek között:

                              —

                              hangsúlyozta, hogy mivel az ügynökség költségvetésének minden címében nem elkülönített kereteket használ, nem várható el reálisan, hogy egy adott évre a költségvetésbe foglalt valamennyi tevékenységre ugyanabban a költségvetési évben sikerüljön kötelezettséget vállalni és ki is fizetni, különösen a projekt típusú működési kiadások (például IT-rendszerfejlesztések) esetében,

                              —

                              felszólította az ügynökséget, hogy éves munkaprogramja meghatározásakor jobban tervezze meg az emberi erőforrásokkal (HR) kapcsolatos tevékenységeit és projektjeit,

                              —

                              üdvözölte, hogy az ügynökség létrehozott egy regisztrációkkal és kérelmekkel foglalkozó külön osztályt, valamint egy készenléti munkacsoportot,

                              —

                              felszólította az ügynökséget, hogy az alkalmazandó lényeges mutatók és eszközök meghatározása érdekében tartsa magát szigorú, fentről lefelé/lentről felfelé irányuló jelentéstételi módszerekhez és világos irányelvekhez;

                  C.

                  mivel a számvevőszéki jelentés szerint az ügynökség 2011-es pénzügyi évre vonatkozó teljes költségvetése 93 200 000 EUR volt, ami a 2010. évi 75 500 000 EUR-val összevetve 23,44 %-os növekedést jelent;

                  D.

                  mivel a 2011-es pénzügyi évben az ügynökség önfenntartó módon működött, és nem részesült semmilyen visszatérítendő támogatásban a Bizottságtól;

         Költségvetési és pénzgazdálkodás

                  1.

                  az ügynökség 2011. évi éves tevékenységi jelentése alapján megállapítja, hogy az 1907/2006/EK rendelettel összhangban az ügynökséget a vegyi anyagok regisztrációja után az ipar által fizetett díjakból, illetve esetenként a költségvetési rendelet 185. cikkében említett uniós támogatásokból finanszírozzák;

                  2.

                  tudomásul veszi, hogy 2011-ben az ügynökség csak a díjakból tartotta fenn magát, és nem részesült semmilyen uniós támogatásban; megjegyzi azonban, hogy az ügynökség csupán 500 000 EUR-nyi támogatásban részesült a Bizottság (a Környezetvédelmi Főigazgatóság) részéről a biocid termékekről szóló, készülő 528/2012/EU rendelet (7) előkészítő tevékenységeire fordított kiadások szerződés szerinti térítése formájában;

                  3.

                  megállapítja, hogy amint arról az igazgatótanács 2010 decemberében határozott, a 2011. évi eredeti költségvetési kifizetési előirányzatok 99 800 000 EUR-t tettek ki;

                  4.

                  az éves tevékenységi jelentés alapján megállapítja, hogy az ügynökség előfinanszírozási forrásként elkönyvelt, 36 000 000 EUR összegű kiegyenlítő támogatásban részesült a Bizottságtól; rámutat továbbá, hogy miután a díjbevételek 2011-re előre jelzett magas szintje megvalósult, az ügynökség 2011-ben a teljes összeget visszatérítette a Bizottságnak;

                  5.

                  tudomásul veszi, hogy 2011-ben az igazgatótanács az alábbi két költségvetés-módosítást fogadta el:

                              —

                              a bevételek megnövelése a 2010. évről fennmaradó, 280 565 807,25 EUR-nyi többlettel; megjegyzi, hogy az ügynökség beállította továbbá a címzett bevételek közé az 528/2012/EU rendelet kapcsán végzett előkészítő munkálatokra az ügynökség és a Környezetvédelmi Főigazgatóság között létrejött szolgáltatási szerződés értelmében kapott 500 000 EUR-t,

                              —

                              a költségvetési kiadások 7 142 500 EUR-val, azaz 7 %-kal való csökkentése;

                  6.

                  az éves tevékenységi jelentés alapján megállapítja, hogy a költségvetés végrehajtási aránya 2011-ben 96 %-os volt;

         Kötelezettségvállalások és kifizetések

                  7.

                  az éves tevékenységi jelentés alapján megállapítja, hogy a kötelezettségvállalási és kifizetési előirányzatok áthozatala 14 421 314,76 EUR-t tett ki, ami az összes kötelezettségvállalás 16,2 %-a; felhívja az ügynökséget, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel az átvitt előirányzatok szintje túl magas, és ez ellentmond az évenkéntiség költségvetési elvének;

                  8.

                  az éves tevékenységi jelentés alapján megállapítja, hogy az I. cím alatt elfogadott költségvetés (54 508 000 EUR) a III. címből történő átcsoportosítások révén 4,25 %-kal (2 316 781,90 EUR-val) nőtt, amelyből 2 005 138,33 EUR személyzeti költségekhez volt kapcsolható; megállapítja továbbá, hogy ennek eredményeképpen az I. cím végrehajtási aránya 99,16 %-ot ért el;

                  9.

                  megjegyzi, hogy a 2010-ről áthozott kötelezettségvállalási és kifizetési előirányzatok 12 254 740,59 EUR-s teljes összegéből 1 758 060,98 EUR-t töröltek;

                  10.

                  üdvözli az ügynökség által a források tervezésének és nyomon követésének javítása és az évenkéntiség elvének érvényesítését szolgáló, az egész ügynökségre kiterjedő iránymutatások bevezetése érdekében tett erőfeszítéseket; különösen méltányolja, hogy az ügynökségnek 2010-re sikerült 17 %-ra, 2011-ben pedig 16,2 %-ra csökkentenie az átvitel arányát a 2009-es 29 %-ról;

         A felügyeleti és kontrollrendszerek

                  11.

                  a számvevőszéki jelentés alapján megállapítja, hogy a 2011-ben elvégzett legutóbbi leltár során számos hiányosságot tártak fel, nevezetesen hogy kevés információs és kommunikációs technológiai eszközt ellenőriztek érték szempontjából; megállapítja azt is, hogy az ügynökség nem rendelkezik hivatalos politikával a tárgyi eszközök leltára kapcsán; felkéri az ügynökséget, hogy tájékoztassa a mentesítésért felelős hatóságot a tárgyi eszközök leltárára vonatkozó hivatalos gyakorlat megvalósítása érdekében tett lépésekről;

                  12.

                  megállapítja, hogy az Ügynökség a már használatban lévő ikt-projektekkel kapcsolatos költségeket nem tárgyi eszközként, hanem kiadásként tartja nyilván; azt is megállapítja, hogy ezt a gyakorlatot 2013 első negyedévében várhatóan hivatalosan bevezetik és elfogadják; felkéri az ügynökséget, hogy tájékoztassa a mentesítésért felelős hatóságot az e téren bekövetkező fejleményekről;

         Munkaerő-felvételi eljárások

                  13.

                  rámutat, hogy a Számvevőszék hiányosságokat tárt fel a felvételi eljárások terén; sürgeti ezért az ügynökséget, hogy tájékoztassa a mentesítésért felelős hatóságot az e hiányosság kezelése érdekében tett lépéseiről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  14.

                  az éves tevékenységi jelentés alapján megállapítja, hogy az ügynökség továbbra is vonzza a magasan képzett pályázókat, és 2011-ben 88 új munkatársat vett fel, ily módon 98 %-ban teljesítve a létszámtervet;

                  15.

                  tudomásul veszi, hogy 2011. december 31-ével a meglévő 456 álláshelyből 441-et ideiglenes munkatársak töltöttek be, és hogy 2011 végén az ügynökség 101 szerződéses munkatársat és kirendelt nemzeti szakértőt foglalkoztatott; megjegyzi, hogy a szerződéses munkatársak által betöltött álláshelyek száma 62, az egyéb foglalkoztatottak (kirendelt nemzeti szakértők, helyettesítők, gyakornokok) száma pedig 46 volt;

                  16.

                  szorosan figyelemmel kíséri a tavaly bevezetett megfelelőbb felvételi és kiválasztási eljárásokat; az ügynökség lehető legjobb hírnevének biztosítása érdekében szükségesnek tartja a szabályok és eljárások teljes körű alkalmazását;

         Összeférhetetlenség

                  17.

                  örömmel látja, hogy a Számvevőszék ellenőrzést végzett négy európai uniós ügynökségnél (köztük ezen ügynökségnél) abból a célból, hogy értékelje az összeférhetetlenség kezeléséhez alkalmazott politikákat és eljárásokat, és az ellenőrzés eredményeit a 15/2012. sz. különjelentésében ismertette;

                  18.

                  sajnálatának ad hangot amiatt, hogy a Számvevőszék megállapításai szerint a helyszíni ellenőrzés lezárásakor (2011 októberében) az ügynökség nem kezelte megfelelően az összeférhetetlenségi ügyeket; ezen túlmenően az összeférhetetlenségek kezelésére szolgáló, az ügynökség által alkalmazott gyakorlatok hiányosak voltak, az érdekeltségi nyilatkozatokat nem vizsgálták meg és nem tették közzé, sőt, titkosították őket, továbbá képzést erről a témakörről az ügynökség nem szervezett;

                  19.

                  üdvözli, hogy az ügynökség számos intézkedést fog hozni a Számvevőszék ellenőrzését követően, nevezetesen:

                              —

                              2011 szeptemberében szabályokat fogadott el az esetleges összeférhetetlenségek kezelésére,

                              —

                              új, részletesebb formanyomtatványt dolgozott ki az érdekeltségek bevallására,

                              —

                              2011 novemberében új iránymutatásokat fogadott el a bevallások kitöltésére vonatkozóan,

                              —

                              2012 januárja óta weboldalán közzéteszi az ügynökség igazgatóinak érdekeltségi nyilatkozatait,

                              —

                              2012 júniusában összeférhetetlenségi tanácsadó bizottságot hozott létre, amelynek alakuló ülésére 2012 augusztusában került sor,

                              —

                              2012 márciusában magatartási kódexet fogadott el az igazgatótanács tagjai számára,

                              —

                              2012 szeptemberében ideiglenes kiválasztási kritériumokat fogadott el az ügynökség szervei számára,

                              —

                              2012 júniusában és októberében végrehajtási szabályokat fogadott el az összeférhetetlenség megelőzése, illetve az ügynökség személyzetét érintő esetleges összeférhetetlenségekkel kapcsolatos információk feldolgozása tárgyában,

                              —

                              2012 novemberében konkrét értékelési kritériumokat is tartalmazó, a vezetőknek szánt iránymutatásokat fogadott el az összeférhetetlenség megelőzése érdekében,

                              —

                              2012 decemberében átdolgozta az ajándékok és meghívások kezelésére vonatkozó, a személyzetnek szánt iránymutatásokat;

                        sürgeti az ügynökséget, hogy a különböző vezető szervek és szervezeti egységek körében esetlegesen felmerülő összeférhetetlenségek elkerülése érdekében továbbra is tartsa magát a Számvevőszák ajánlásaihoz, valamint tájékoztassa a mentesítésért felelős hatóságot a fent említett politikák és eljárások végrehajtásáról, valamint az összeférhetetlenségek kezelése terén bekövetkező bármely további fejleményről;

                  20.

                  felhívja az ügynökséget, hogy tevékenységi jelentéseiben szenteljen külön szakaszt az összeférhetetlenségek megelőzése és kezelése érdekében tett intézkedések leírásának, amelynek többek között az alábbiakra kell kitérnie:

                              —

                              a megerősített állítólagos összeférhetetlenségek száma,

                              —

                              a „forgóajtó-effektus” típusú esetek száma,

                              —

                              a különböző típusú esetekben hozott intézkedések,

                              —

                              a bizalommal való visszaélés miatt indított eljárások száma és kimenetele,

                              —

                              az alkalmazott szankciók;

                  21.

                  megállapítja, hogy az igazgatótanácsi tagok érdekeltségi nyilatkozatai teljes egészükben elérhetőek az ügynökség honlapján, azonban néhány önéletrajz nem; kéri az ügynökséget, hogy mihamarabb tájékoztassa a mentesítésért felelős hatóságot az e tekintetben elért haladásról;

                  22.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (8) állásfoglalására.

         (1)  HL C 388., 2012.12.15., 73. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 396., 2006.12.30., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 192. o.

         (7)  HL L 167., 2012.6.27., 1. o.

         (8)  Elfogadott szövegek, P7_TA(2013)0134 (lásd a Hivatalos Lap 374. oldalát).


title: A Politikai és Biztonsági Bizottság (KKBP) 2015/317 határozata ( 2015. február 24. ) harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról (ATALANTA/2/2015)

text:
               27.2.2015

               HU

               Az Európai Unió Hivatalos Lapja

               L 56/75

         A POLITIKAI ÉS BIZTONSÁGI BIZOTTSÁG (KKBP) 2015/317 HATÁROZATA
   (2015. február 24.)
   harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról (ATALANTA/2/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 10. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló, 2009. április 21-i ATALANTA/3/2009 (2009/369/KKBP) politikai és biztonsági bizottsági határozatra (2),
   mivel:

               (1)

               A 2008/851/KKBP együttes fellépés 10. cikkének (2) bekezdése alapján a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok által felajánlott hozzájárulások elfogadásáról szóló megfelelő határozatokat.

               (2)

               A PBB 2014. április 29-én elfogadta az ATALANTA/2/2014 határozatot (3), amely módosította az ATALANTA/3/2009 határozatot.

               (3)

               Az EU műveleti parancsnokának a Kolumbia által nyújtandó hozzájárulásra vonatkozó 2014. október 24-i ajánlása, valamint az Európai Unió Katonai Bizottságának 2015. január 22-i szakvéleménye alapján Kolumbia hozzájárulását el kell fogadni.

               (4)

               Kolumbia részvételére az Európai Unió és a Kolumbiai Köztársaság között létrejött, a Kolumbiai Köztársaságnak az Európai Unió válságkezelési műveleteiben való részvétele kereteinek meghatározásáról szóló, 2014. augusztus 5-én aláírt megállapodás (4) hatálybalépésétől függően kerül sor.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   (1)   A PBB elfogadja és jelentősnek ítéli a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) Kolumbia által felajánlott hozzájárulást.
   (2)   Kolumbia mentesül az Atalanta költségvetéséhez való pénzügyi hozzájárulás alól.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. február 24-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  HL L 112., 2009.5.6., 9. o.

      (3)  A Politikai és Biztonsági Bizottság Atalanta/2/2014 határozata (2014. április 29.) a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról és az ATALANTA/3/2009 határozat módosításáról (2014/244/KKBP) (HL L 132., 2014.5.3., 63. o.).

      (4)  HL L 251., 2014.8.23., 8. o.


title: A Bizottság határozata ( 2013. június 28. ) a klinikai orvosok és betegképviseleti szervezetek képviseletét ellátó, fejlett terápiákkal foglalkozó bizottság tagjainak és póttagjainak kinevezéséről  EGT-vonatkozású szöveg

text:
               29.6.2013

               HU

               Az Európai Unió Hivatalos Lapja

               C 187/9

         A BIZOTTSÁG HATÁROZATA
   (2013. június 28.)
   a klinikai orvosok és betegképviseleti szervezetek képviseletét ellátó, fejlett terápiákkal foglalkozó bizottság tagjainak és póttagjainak kinevezéséről
   (EGT-vonatkozású szöveg)
   2013/C 187/08
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló 726/2004/EK rendeletre (1) és különösen annak 21. cikke (1) bekezdésére,
   mivel:

               (1)

               Az 1394/2007/EK rendelet különös szabályokat állapít meg a fejlett terápiás gyógyszerkészítmények engedélyezésére, felügyeletére és farmakovigilanciájára vonatkozóan. Az említett rendelet 20. cikke meghatározza, hogy az Európai Gyógyszerügynökségen belül létrejön egy, a fejlett terápiákkal foglalkozó bizottság.

               (2)

               Az 1394/2007/EK rendelet 21. cikke (1) bekezdésének c) albekezdése meghatározza, hogy a fejlett terápiákkal foglalkozó bizottságban a klinikai orvosok képviseletére a Bizottság által nyilvános pályázati felhívás alapján és az Európai Parlamenttel folytatott konzultációt követően kijelölt két tag és két póttag szerepel.

               (3)

               Ugyanazon rendelet 21. cikke (1) bekezdésének d) albekezdése meghatározza, hogy a fejlett terápiákkal foglalkozó bizottságban a betegképviseleti szervek képviseletére a Bizottság által nyilvános pályázati felhívás alapján és az Európai Parlamenttel folytatott konzultációt követően kijelölt két tag és két póttag szerepel.

               (4)

               Az 1394/2007/EK rendelet 21. cikke (3) bekezdésének megfelelően a fejlett terápiákkal foglalkozó bizottság tagjait és póttagjait hároméves időszakra nevezik ki. A 2009-ben kinevezett tagok és póttagok megbízatása lejárt, ezért 2012-ben új felhívást tettek közzé.

               (5)

               A Bizottság – az 1394/2007/EK rendelet 21. cikke (1) bekezdésének megfelelően – nyilvános pályázati felhívást tett közzé. A Bizottság a Parlamenttel is konzultációt folytatott a beérkezett pályázatok értékelésének eredményeiről,

         ELFOGADTA EZT A HATÁROZATOT:
   1. cikk
   A klinikai orvosok hároméves időtartamra szóló képviseletére 2013. július 1-jétől kezdődően az alábbi személyeket nevezték ki a fejlett terápiákkal foglalkozó bizottság tagjaivá és póttagjaivá:

               —

               Pieter DOEVENDANS (tag) és Esteve TRIAS (póttag),

               —

               Bernd GÄNSBACHER (tag) és Ramadan JASHARI (póttag).

         2. cikk
   A betegképviseleti szervezetek hároméves időtartamra szóló képviseletére 2013. július 1-jétől kezdődően az alábbi személyeket nevezték ki a fejlett terápiákkal foglalkozó bizottság tagjaivá és póttagjaivá:

               —

               Michele LIPUCCI DI PAOLA (tag) és Monica ENSINI (póttag),

               —

               Kieran BREEN (tag) és Mariette DRIESSENS (póttag).

      Kelt Brüsszelben, 2013. június 28-án.

            a Bizottság részéről

         Tonio BORG

            a Bizottság tagja

      (1)  HL L 136., 2004.4.30., 1. o.


title: A Tanács határozata (2002. december 19.) az Európai Közösség és az Amerikai Egyesült Államok között a gabonaféléktek intetében az 1994. évi GATT-hoz csatolt EK-CXL. engedményes listában megállapított engedmények módosításáról szóló, levélváltás formájában létrejött megállapodás megkötéséről

text:
11/46. kötet          HU                                  Az Európai Unió Hivatalos Lapja                                                173
32003D0254
L 95/40                                             AZ EURÓPAI UNIÓ HIVATALOS LAPJA                                              2003.4.11.
                                                           A TANÁCS HATÁROZATA
                                                              (2002. december 19.)
              az Európai Közösség és az Amerikai Egyesült Államok között a gabonaféléktek intetében az 1994. évi
              GATT-hoz csatolt EK-CXL. engedményes listában megállapított engedmények módosításáról szóló,
                                        levélváltás formájában létrejött megállapodás megkötéséről
                                                                  (2003/254/EK)
AZ EURÓPAI UNIÓ TANÁCSA,                                                    A KÖVETKEZŐKÉPPEN HATÁROZOTT:
tekintettel az Európai Közösséget létrehozó szerződésre, és külö-                                          1. cikk
nösen annak 133. cikkére, a 300. cikk (2) bekezdése első albekez-
désének első mondatával összefüggésben,                                     Az egyrészről az Európai Közösség, másrészről az Amerikai
                                                                            Egyesült Államok között az engedményeknek az 1994. évi GATT
tekintettel a Bizottság javaslatára,                                        CXL engedményes listájában előírt gabonafélék tekintetében
                                                                            történő módosításáról szóló levélváltás formájában létrejött
                                                                            megállapodást a Közösség nevében a Tanács jóváhagyja.
mivel:
                                                                            A megállapodás szövegét csatolták e határozathoz.
(1)     2002. július 26-án a Tanács felhatalmazta a Bizottságot,
        hogy az 1994. évi GATT XXVIII. cikke értelmében kezd-                                              2. cikk
        jen tárgyalásokat a gabonafélékre vonatkozó bizonyos
        engedmények módosítása céljából. Ennek megfelelően az               A megállapodás 2003. január 1-jétől teljes egészében történő
        Európai Közösség 2002. július 26-án értesítette a WTO-t             alkalmazásához szükséges mértékben, a Bizottság az e határozat
        az EK CXL engedményes listáján szereplő bizonyos enged-             3. cikkének (2) bekezdésében említett eljárással összhangban
        mények módosítására irányuló szándékáról.                           eltérhet az 1766/92/EGK rendelettől, e rendelet módosításáig, de
                                                                            legfeljebb 2003. június 30-ig.
(2)     A tárgyalásokat a Bizottság a Szerződés 133. cikkével lét-
        rehozott bizottsággal konzultálva és a Tanács által kiadott                                        3. cikk
        tárgyalási irányelvek keretén belül folytatta le.                   (1) A Bizottságot az 1766/92/EGK rendelet 23. cikkével létreho-
                                                                            zott Gabonapiaci Irányítóbizottság segíti.
(3)     A Bizottság az Amerikai Egyesült Államokkal – egy főellá-
        tóként érdekeltséggel rendelkező WTO-taggal – levélváltás           (2) Amennyiben erre a bekezdésre hivatkoznak, az 1999/468/EK
        formájában létrejött megállapodást alkudott ki.                     határozat 4. és 7. cikkét kell alkalmazni.
                                                                            Az 1999/468/EK határozat 4. cikkének (3) bekezdésében említett
(4)     Ezért az Európai Közösség és az Amerikai Egyesült Álla-             időszakot egy hónapban állapítják meg.
        mok közötti levélváltás formájában létrejött megállapodást
        jóvá kell hagyni.                                                   (3) A Bizottság elfogadja eljárási szabályzatát.
(5)     Annak biztosítása érdekében, hogy a megállapodást                                                  4. cikk
        2003. január 1-jétől teljes egészében alkalmazni lehessen,          A Tanács elnöke felhatalmazást kap, hogy kijelölje a
        és a gabonafélék piacának közös szervezéséről szóló,                megállapodásnak a Közösséget jogilag kötelező aláírására jogosult
        1992. június 30-i 1766/92/EEK tanácsi rendelet (1) módo-            személyt.
        sításától függően, a Bizottságot fel kell hatalmazni, hogy
        átmeneti eltéréseket fogadjon el attól a rendelettől.               Kelt Brüsszelben, 2002. december 19-én.
(6)     Az e határozat végrehajtásához szükséges intézkedéseket a                                              a Tanács részéről
        Bizottságra ruházott végrehajtási hatáskörök gyakorlásá-
        nak szabályairól szóló, 1999. június 28-i 1999/468/EK                                                      az elnök
        tanácsi határozattal (2) összhangban kell elfogadni,                                                  M. FISCHER BOEL
(1) HL L 181., 1992.7.1., 21. o. A legutóbb az 1666/2000/EK rendelet-
    tel módosított rendelet (HL L 193., 2000.7.29., 1. o.)
(2) HL L 184., 1999.7.17., 23. o.